Document ID: /roh_data/filtered/fineweb-2-filterrobots_roh.jsonl.gz/33474

El era da viadi a Tavau per la lavur. Sin la via principala tranter Tusaun e Casti haja el surpassà in camiun. Curt avant Casti saja ses auto lura vegnì mesirà cun ina pistola da radar d’in collega. Suenter avair tratg giu la toleranza è il schef da la polizia stà da viadi cun 23 km/h memia spert. Là nua ch’el ha surpassà il camiun fissan stads lubids 80 km/h.
Il schef-policist ha commentà ses cas sco exempel ch’il stadi da dretg funcziunia. Il chastì mussia che la Svizra tractia tuts tuttina. Vegn il schef-policist anc ina giada traplà ch’el charrescha memia spert, sto el dar giu il bigliet.